Document ID: 31998R1231

KOMISSION ASETUS (EY) N:o 1231/98,
annettu 12 päivänä kesäkuuta 1998,
viiniköynnöslajikkeiden luokittelemisesta annetun asetuksen (ETY) N:o 3800/81 muuttamisesta kahdeksannentoista kerran
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon viinikaupan yhteisestä järjestämisestä 16 päivänä maaliskuuta 1987 annetun neuvoston asetuksen (ETY) N:o 822/87 (1), sellaisena kuin se on viimeksi muutettuna asetuksella (ETY) N:o 2087/97 (2), ja erityisesti sen 13 artiklan 5 kohdan,
sekä katsoo, että
yhteisössä viljeltäviksi hyväksyttyjen viiniköynnöslajikkeiden luokittelusta säädetään komission asetuksessa (ETY) N:o 3800/81 (3), sellaisena kuin se on viimeksi muutettuna asetuksella (ETY) N:o 1721/97 (4), viiniköynnöslajikkeiden luokittelua koskevista yleisistä säännöistä 24 päivänä heinäkuuta 1989 annetun neuvoston asetuksen (ETY) N:o 2389/89 (5), sellaisena kuin se on viimeksi muutettuna asetuksella (ETY) N:o 2088/97 (6), mukaisesti,
eräissä Saksan, Italian, Yhdistyneen kuningaskunnan ja Espanjan hallinnollisissa yksiköissä tiettyjen vähintään viisi vuotta tilapäisesti hyväksyttyjen lajikkeiden luokassa olleiden viininvalmistukseen ja syötäviksi tarkoitettujen viiniköynnöslajikkeiden viljelyominaisuudet on todettu tyydyttäviksi; tämän vuoksi on aiheellista luokitella pysyvästi nämä lajikkeet hyväksyttyjen ja suositeltavien lajikkeiden luokkaan näiden hallinnollisten yksiköiden osalta asetuksen (ETY) N:o 2389/89 11 artiklan 4 kohdan säännösten mukaisesti,
on aiheellista täydentää viininvalmistukseen ja syötäviksi tarkoitettujen viiniköynnöslajikkeiden osalta luokittelua liittämällä eräiden Saksan, Ranskan, Italian, Yhdistyneen kuningaskunnan ja Espanjan hallinnollisten yksiköiden osalta hyväksyttyihin ja suositeltaviin viiniköynnöslajikkeisiin eräitä lajikkeita, jotka ovat sisältyneet vähintään viisi vuotta jonkin välittömässä läheisyydessä olevan hallinnollisen yksikön luokitteluun ja jotka siis täyttävät asetuksen (ETY) N:o 2389/89 11 artiklan 1 kohdan a alakohdan ensimmäisessä luetelmakohdassa säädetyn edellytyksen,
on aiheellista ottaa mukaan neljä uutta Italian hallinnollista yksikköä; on siis syytä tehdä oikaisu,
on syytä sisällyttää III osaston B kohtaan uusi alaosasto Italian kohdalle viinistä tislatun alkoholijuoman valmistuksen osalta; lisäksi on syytä muuttaa Italian osalta IV osaston B kohta, joka koskee kyseisen jäsenvaltion alueella hyväksyttyjä perusrunkolajikkeita,
on syytä lisätä uusi V osasto, joka koskee viiniköynnöksen varttamisoksien emokasvilajikkeita; jäsenvaltiot luokittelevat varttamisoksien tuottamiseen käytettävät lajikkeet asetuksen (ETY) N:o 2389/89 3 artiklan 3 kohdan mukaisesti; jäsenvaltioiden pyynnöstä on syytä luokitella ne kunkin jäsenvaltion kaikkien hallinnollisten yksiköiden osalta, ja
tässä asetuksessa säädetyt toimenpiteet ovat viinin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetuksen (ETY) N:o 3800/81 liite tämän asetuksen liitteen mukaisesti.
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä syyskuuta 1997.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 12 päivänä kesäkuuta 1998.

Labels: 12
3
6